CELEX: 62020TN0546
Language: et
Date: 2020-09-02 00:00:00
Title: Kohtuasi T-546/20: 2. septembril 2020 esitatud hagi – Sopra Steria Benelux ja Unisys Belgium versus komisjon

26.10.2020   
            
            
               ET
            
            
               Euroopa Liidu Teataja
            
            
               C 359/12
            
         
      2. septembril 2020 esitatud hagi – Sopra Steria Benelux ja Unisys Belgium versus komisjon
      (Kohtuasi T-546/20)
      (2020/C 359/17)
      Kohtumenetluse keel: prantsuse
      
         Pooled
      
      
         Hagejad: Sopra Steria Benelux (Ixelles, Belgia), Unisys Belgium (Machelen, Belgia) (esindajad: advokaadid L. Masson ja G. Tilman)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  tühistada Euroopa Komisjoni otsus, mille viimane võttis vastu avaliku hanke raames, mille avaldamisviide on TAXUD/2019/OP/0006 ja nimetus „CCN-Evolution: Specification, development, maintenance and 3rd level support of TAXUD IT platforms – Lot A: Evolution services for the CCN/CSI Platform“, ning milles ta otsustas:
                  
                              —
                           
                           
                              lükata tagasi hagejate konsortsiumi pakkumus;
                           
                        
                              —
                           
                           
                              sõlmida hankeleping konsortsiumiga ARHS-IBM;
                           
                        
            
                  —
               
               
                  mõista kõik kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitavad hagejad kaks väidet.
      
                  1.
               
               
                  Esimene väide, et esiteks on rikutud Euroopa Parlamendi ja nõukogu 18. juuli 2018. aasta määruse (EL, Euratom) 2018/1046, mis käsitleb liidu üldeelarve suhtes kohaldatavaid finantsreegleid ja millega muudetakse määrusi (EL) nr 1296/2013, (EL) nr 1301/2013, (EL) nr 1303/2013, (EL) nr 1304/2013, (EL) nr 1309/2013, (EL) nr 1316/2013, (EL) nr 223/2014 ja (EL) nr 283/2014 ja otsust nr 541/2014/EL ning tunnistatakse kehtetuks määrus (EL, Euratom) nr 966/2012 (ELT 2018, L 193, lk 1), I lisa punkti 23. Teiseks väidetakse, et tehtud on ilmne hindamisviga, sest:
                  
                              —
                           
                           
                              komisjon ei pööranud tähelepanu eduka pakkuja hinna ebaharilikkusele;
                           
                        
                              —
                           
                           
                              komisjon ei pidanud eduka pakkuja pakkumust ebaharilikult madalaks.
                           
                        
            
                  2.
               
               
                  Teine väide, et rikutud on põhjendamiskohustust, eelkõige Euroopa Liidu põhiõiguste harta artiklit 41, sest komisjon ei ole sobivalt põhjendanud enda otsust mitte pidada eduka pakkuja pakkumust ebaharilikult madalaks.